Държавен вестник, бр. 4, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  4
• осигуряване на условия за хармонизи­
рано използване на радиочестотните ленти 
450 – 470 MHz и 2300 – 2400 MHz съгласно 
Политиката за безжичен достъп за електронно 
съобщителни услуги (WAPECS – Wireless Access 
Policy for Electronic Communications Services).
8. Развитие на широколентовия достъп 
Европейските политики припознават и по­
ставят все по-голям акцент върху важната роля 
на широколентовия достъп както за повишаване 
на икономическия растеж и създаване на по­
вече работни места, така и за стимулиране на 
социалното сближаване чрез преодоляване на 
тенденциите за изолиране на хората, живеещи 
в слабо населените и отдалечените райони, 
от обществения, икономическия и културния 
живот.
Основната пречка за растежа на широко­
лентовия достъп ЕК вижда в липсата на доста­
тъчно конкурентна среда и някои регулаторни 
слабости. 
В Република България разпространението 
на широколентов достъп е два пъти по-ниско 
от средния показател за ЕС, като изоставането 
от другите държави – членки на ЕС, е както по 
отношение на свързаност и приложение на тех­
нологиите от страна на бизнеса и потребителите, 
така и по отношение на ползваемостта. Това 
изправя страната ни пред предизвикателството 
да се доближи до развитите европейски държави, 
като преодолее моментното си изоставане по 
тези показатели. За постигането на тази цел 
е необходимо предприемането на съгласувани 
политически, регулаторни, икономически и 
други мерки.
Във връзка с това Министерският съвет в 
края на 2009 г. прие Национална стратегия 
за развитие на широколентовия достъп в Ре­
публика България, която очертава визията, 
целите и насоките за развитие, достъпността и 
популяризирането на широколентовия достъп в 
страната като ключов фактор за преодоляване 
на „широколентовото разделение“ между отдел­
ните региони, развитието на информационните 
и комуникационните технологии и въвеждането 
на новите технологии в обществото. Следващата 
стъпка в тази посока е свързана с изготвянето 
в краткосрочен план на Национална програма 
за изпълнение на стратегията, която ще изведе 
основните принципи за реализиране на про­
ектите, по-важните от които са: технологична 
неутралност, равнопоставеност, прозрачност, 
устойчиво развитие и други. 
Основният принцип на политиката за разви­
тие на широколентовия достъп е конкурентният 
пазар да бъде движещ фактор за предоставянето 
на широколентов достъп и услуги. Невъзмож­
ността пазарните сили да осигурят широколен­
тови услуги своевременно и на достъпни цени 
на всички граждани, независимо от географ­
ското им местоположение на територията на 
страната, обуславя необходимостта от държавна 
намеса, за да се защити общественият интерес. 
Възможностите за финансиране на проекти за 
широколентов достъп по линия на структурните 
фондове на ЕС следва да бъдат максимално 
използвани, като за целта е необходимо ясно 
да се регламентира взаимодействието между 
държавните институции, органите на местната 
власт и бизнеса. 
Като държава – членка на ЕС, Република 
България няма да остане встрани от общата 
тенденция за ускорено развитие на широколен­
товия достъп във всичките му аспекти. Тази 
тенденция активно се подкрепя от ЕК както 
на политическо ниво, така и чрез изготвянето 
на пакет от документи, които да подпомогнат 
ускоряването на този процес.
За преодоляване на изоставането по отно­
шение на осигуряването на населението на 
широколентов достъп в краткосрочен и средно­
срочен план е необходимо да бъдат предприети 
следните действия:
• стартиране на проекти за изграждане на 
широколентова инфраструктура в слабо населе­
ни и отдалечени райони, където бизнесът няма 
интерес да инвестира, със средства по линия 
на структурните фондове на ЕС;
• подкрепа за въвеждането на иновативни, 
достъпни и качествени услуги и приложения 
(в сферата на обучението, здравеопазването, 
административните услуги и др.), което допълни­
телно да стимулира търсенето на широколентов 
достъп от населението;
• популяризиране сред потребителите на 
широколентов достъп и неговите ползи, като 
се набляга върху фактическите им нужди;
• осигуряване възможност на всички бъл­
гарски граждани да имат широколентов достъп 
независимо от географското си местоположение. 
V. Защита на интересите на потребителите 
1. Универсална услуга 
В условията на конкурентен електронен 
съобщителен пазар държавата има ангажи­
мента да гарантира предоставянето на универ­
салната услуга, която представлява набор от 
услуги с определено качество, предлагани на 
всички граждани независимо от географското 
им местоположение, на цялата територия на 
страната на достъпна цена. Към обхвата на 
универсалната услуга се отнася достъпът до 
обществени телефонни услуги, сред които: 
телефонни справочни услуги, общ телефо­
нен указател, помощ от оператор и единния 
европейски номер за спешни повиквания 
„112“, включително за крайни потребители с 
увреждания и др. 
Допълнителна гаранция за последователното 
провеждане на държавната политика за уни­
версалната услуга в електронните съобщения 
е определянето на предприятия, задължени да 
я предоставят в пълния є обхват или на части 
от нея на цялата територия на страната или 
по региони, така че всеки гражданин да има 
достъп до пълния набор от услуги независимо 
от географското си местоположение.